Document ID: 31994D0455

ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Ιουλίου 1994 σχετικά με τη χρηματοδοτική συνεισφορά της Κοινότητας για την έξάλειψη της ψευδοπανώλης των πτηνών στην Ιρλανδία (Το κείμενο στην αγγλική γλώσσα είναι το μόνο αυθεντικό) (94/455/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/77/ΕΚ της Επιτροπής (2), και ιδίως τα άρθρα 3 και 4,
Εκτιμώντας:
ότι στην Ιρλανδία εμφανίστηκε τον Αύγουστο 1992 κρούσμα ψευδοπανώλης των πτηνών- ότι η εμφάνιση αυτής της ασθένειας αποτελεί σοβαρό κίνδυνο για τα πουλερικά της Κοινότητας και ότι η Κοινότητα, για να βοηθείσει στην όσο το δυνατόν ταχύτερη εξάλειψη της ασθένειας, έχει τη δυνατότητα να αντισταθμίσει τις προκληθείσες απώλειες-
ότι, μόλις έγινε επίσημη διάγνωση της ψευδοπανώλης των πτηνών, οι αρχές της Ιρλανδίας έλαβαν τα κατάλληλα μέτρα τα οποία περιλαμβάνονται στα μέτρα που απαριθμούνται στο άρθρο 3 παράγραφος 2 της απόφασης 90/424/ΕΟΚ- ότι οι αρχές της Ιρλανδίας κοινοποίησαν αυτά τα μέτρα-
ότι πληρούνται οι όροι για την χρηματοδοτική συνδρομή της Κοινότητας-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Ιρλανδία μπορεί να λάβει τη χρηματοδοτική συνδρομή της Κοινότητας για το κρούσμα της ψευδοπανώλης των πτηνών που εμφανίστηκε τον Αύγουστο του 1992. Η χρηματοδοτική συνεισφορά της Κοινότητας είναι:
- το 50 % των δαπανών που πραγματοποίησε η Ιρλανδία για να αποζημιώσει τον ιδιοκτήτη για τη θανάτωση και την καταστροφή των πουλερικών και των προϊόντων των πουλερικών,
- το 50 % των δαπανών που πραγματοποίησε η Ιρλανδία για τον καθαρισμό, την απεντόμωση και την απολύμανση της εκμετάλλευσης και του εξοπλισμού της,
- το 50 % των δαπανών που πραγματοποίησε η Ιρλανδία για να αποζημιώσει τον ιδιωκτήτη για την καταστροφή των μολυσμένων ζωοτροφών και του μολυσμένου εξοπλισμού.
Άρθρο 2
1. Η χρηματοδοτική συμμετοχή της Κοινότητας χορηγείται μετά την υποβολή των δικαιολογητικών εγρράφων.
2. Τα στοιχεία που αναφέρονται στην παράγραφο 1 διαβιβάζονται από την Ιρλανδία το αργότερο έξι μήνες μετά την κοινοποίηση της παρούσας απόφασης.
Άρθρο 3
Η Επιτροπή θα παρακολουθεί την πορεία της ασθένειας και, εάν είναι αναγκαίο, λόγω της εξέλιξης της ασθένειας, θα εγκριθεί νέα απόφαση σύμφωνα με τις διατάξεις που θεσπίζονται στο άρθρο 3 παράγραφος 4 της απόφασης 90/424/ΕΟΚ.
Άρθρο 4
Η παρούσα απόφαση απευθύνεται στην Ιρλανδία.
Βρυξέλλες, 6 Ιουλίου 1994.

Labels: 17
0
6
18
15